Die jaarlikse kongres was die eerste naweek in November en is verteenwoordigers van die tak het dit bygewoon. Hendrik de Kock is vereer met verskeie toekennings onder andere ‘n rooi duiker trofee wat 4 1/8 duim gemeet het. Om dit in perspektief te stel, Roland Ward se minimum is 2 ½, en SA Jagters se maksimum (voor die een) was in 2017 gemeet 3 2/8. Die trofee van Hendrik oortref die vorige rekord met amper ‘n volle duim.
Hartlik geluk Hendrik met die besonderse trofee!
Ons werk steeds aan die tak se identiteit en doen ‘n beroep op elkeen van ons lede om hul takhemde na ons aktiwiteite te dra. Ons het nou ook langmou hemde vir die wat belangstel.
Die tak bied deurlopend opleiding aan vir Toegewyde Sportskiet gedurende ons skiet dae.Kontak die betrokke beheerliggaamslid in dien u belangstel. Toegewyde Jagterskursus vind plaas op die 14e September2019. Kontak gerus ons Opleidingskoördineerder
Daartwerklike bewaring is een van die tak se doelwitte die jaar. Ons geld insameling tydens die takvergaderings is ten bate van Droogtehulp–Burre Burger se projek, sien http://droogtehulp.co.za/af/projek/ vir verdere inligting.
Ons maandelikse ledevergaderings word gehou by Florida-Noord Rolbalklubhuis 29 Oktober 2019 om 18h30 vir 19h00.
Ons het ‘n heerlike jaar beleef met al die skietdae en gebruik dus die geleentheid om vir al ons lede dankie te sê. Sonder julle kan ons geen skietdae aanbied nie. Baie dankie!